Voleai

Voleajus (, voleajų kalba: Weleya) – atolas, sudarytas iš 22 salelių. Jis yra Karolinų salose, Japo valstijoje, Mikronezijoje. Sudaro atskirą savivaldybę.

Atolas yra 108 km į šiaurės rytus nuo Eauripiko ir 57 km į vakarus nuo Ifaliko. Jį sudaro du tarpusavyje į aštuoniukės formą susijungę atolai, apsupę dvi lagūnas. Didžiausios salelės yra Votegajus, Falalopas, Siliapas, Mariangas ir kt. Falalopo saloje yra lėktuvų nusileidimo takas. 

Bendras sausumos plotas 4,5 km. 2000 m. duomenimis gyventojų buvo 975World Gazetteer duomenys, o 2010 m. duomenimis - 1039.

 Voleajai 
Atolo gyventojai voleajai kalba atskira mikroneziečių grupės voleajų kalba. Jų protėviai atsikėlė iš Čiuko salų I tūkst. pr. m. e. arba pirmaisiais mūsų eros amžiais. Vėliau salyno gyventojai buvo įtraukti į Japo imperijos duoklinę sistemą. 

Jie vieninteliai visoje Mikronezijoje sukūrė savitą rašto sistemą, žinomą kaip voleajų raštas. 1913 m. jį atrado misionierius Džonas Makmilanas Braunas.

Nuo XIX a. atolą valdė Ispanijos Rytų Indijos, Vokietijos Naujoji Gvinėja. Po Pirmojo pasualinio karo čia valdė Japonija. Beveik viso Antrojo pasaulinio karo metu atolas buvo naudojamas kaip Japonijos imperijos kariuomenės lauko aerodromas. Tuo metu atole gyveno 6426 japonų kariai. Voleajus buvo labai stipriai subombarduotas JAV pajėgų, daug žmonių mirė iš bado.Kukelhan, Walter. "Japanese Surrender Woleai Atoll Uss Sloat DE 245". Destroyer Escort Sailors Association. Archived from the original on 14 April 2012. Retrieved 16 April 2021.

Po Antrojo pasaulinio karo atolą administravo JAV. Nuo 1979 m. jis priklauso Mikronezijos Federacijai. Dau vietos gyventojų buvo iškelti į kitas salas arba migravo patys ieškodami geresnių švietimo ir darbo sąlygų.

 Šaltiniai 

Kategorija:Mikronezijos Federacinių Valstijų salos
Kategorija:Mikronezijos atolai
Kategorija:Japo valstijos savivaldybės